3. การประกอบธุรกิจของแต่ละสายผลิตภัณฑ์

บริษัทฯ ประกอบธุรกิจหลัก 3 ประเภท คือ ธุรกิจการลงทุนในหุ้นบริษัทต่าง ๆ ธุรกิจการ

ให้เช่าและบริการ และธุรกิจสวนอุตสาหกรรม รายละเอียดของแต่ละประเภทธุรกิจ เป็นดังนี้.-

3.1 ธุรกิจการลงทุนในหุ้นบริษัทต่าง ๆ

  3.1.1 ลักษณะผลิตภัณฑ์และบริการ

  ณ วันที่ 31ธันวาคม 2550 บริษัทฯ ลงทุนในหุ้นบริษัทต่าง ๆ ในกลุ่ม เป็นจำนวนทั้งสิ้น

166 บริษัท โดยแบ่งตามสายธุรกิจได้เป็น 3 สายธุรกิจดังนี้

(1) สายธุรกิจการผลิต

  บริษัทฯ ร่วมลงทุนกับผู้ประกอบการทั้งในประเทศและต่างประเทศ ที่มีความชำนาญ
  และมีเทคโนโลยีการผลิตสินค้าที่ทันสมัย โดยลงทุนในบริษัทผู้ผลิตสินค้าเพื่อนำไปใช้เป็นวัตถุดิบ
  ให้แก่บริษัทในกลุ่มและบริษัทผู้ผลิตสินค้าสำเร็จรูปรายอื่น ๆ นอกจากนี้บริษัทฯ
  ยังได้ลงทุนในบริษัทผู้ผลิตสินค้าอุปโภคบริโภคประเภทต่าง ๆ เช่น สิ่งทอ เครื่องนุ่งห่ม
  เครื่องหนัง เครื่องสำอาง ผลิตภัณฑ์ซักล้าง และผลิตภัณฑ์อาหาร เป็นต้น
  ภายใต้เครื่องหมายการค้าของบริษัทฯ
  เครื่องหมายการค้าของบริษัทในกลุ่มและเครื่องหมายการค้าที่ได้รับลิขสิทธิ์จากต่างประเทศ
  โดยสินค้าที่ผลิตได้ส่วนใหญ่จะจำหน่ายในประเทศ เช่น

-   บริษัท ไลอ้อน (ประเทศไทย) จำกัด ประกอบธุรกิจ ผลิตสินค้าอุปโภค เช่น ผงซักฟอกเปา
    ผลิตภัณฑ์โคโดโม น้ำยาปรับผ้านุ่มไฮคลาส สบู่เหลวโชกุบุสซึโมโนกาตาริ ผลิตภัณฑ์ซิสเท็มมา
    ผลิตภัณฑ์ฟอลเลส และผลิตภัณฑ์ Free & Free เป็นต้น

-   บริษัท อินเตอร์เนชั่นแนลแลบบอราทอรี่ส์ จำกัด ประกอบธุรกิจผลิตเครื่องสำอาง เช่น
    เครื่องสำอาง BSC เป็นต้น

-   บริษัท ธนูลักษณ์ จำกัด (มหาชน) ประกอบธุรกิจ ผลิตเสื้อผ้าสำเร็จรูป และเครื่องหนัง
    ภายใต้เครื่องหมายการค้าต่าง ๆ เช่น Arrow , Guy Laroche , DAKS เป็นต้น

-   บริษัท ไทยเพรซิเดนท์ฟูดส์ จำกัด (มหาชน) ประกอบธุรกิจผลิตบะหมี่กึ่งสำเร็จรูปมาม่า
    ขนมปังกรอบบิสชิน เป็นต้น

-   บริษัท ไทยวาโก้ จำกัด (มหาชน) ประกอบธุรกิจ ผลิตชุดชั้นในสตรี และเสื้อผ้าสำเร็จรูป
    ภายใต้เครื่องหมายการค้า Wacoal , Elle , Enfant และ BSC เป็นต้น

-   บริษัท ฮูเวอร์อุตสาหกรรม (ประเทศไทย) จำกัด ประกอบธุรกิจผลิต

  บรรจุภัณฑ์พลาสติก และโลหะ สำหรับเครื่องสำอาง

-   บริษัท ไทยทาเคดะเลซ จำกัด ประกอบธุรกิจ ผลิตผ้าลูกไม้ถัก
    ซึ่งใช้เป็นส่วนประกอบในการผลิตชุดชั้นในสตรี

-   บริษัท เอสแอนด์เจ อินเตอร์เนชั่นแนล เอนเตอร์ไพรส์ จำกัด (มหาชน)

  ประกอบธุรกิจ ผลิตเครื่องสำอาง เช่น เครื่องสำอาง BSC เป็นต้น

-   บริษัท สหชลผลพืช จำกัด ประกอบธุรกิจ ผลิต ผลิตภัณฑ์อาหารและรับจ้างผลิตอาหารเสริม
    เช่น ผักดอง ผลิตภัณฑ์บุก ชาชงสมุนไพร และ

  อาหารเสริม i-Healti Q10 (ไอ-เฮลติ คิว10)

  (2) สายธุรกิจจัดจำหน่าย

  บริษัทฯ ลงทุนในบริษัทที่ประกอบธุรกิจจัดจำหน่ายสินค้าอุปโภคบริโภค
  และบริษัทที่ประกอบธุรกิจขายตรงซึ่งสินค้าที่จัดจำหน่ายส่วนใหญ่เป็นสินค้าที่ผลิต
  โดยบริษัทผลิตในกลุ่ม เช่น

-   บริษัท สหพัฒนพิบูล จำกัด (มหาชน) ประกอบธุรกิจจัดจำหน่ายสินค้า

  อุปโภคบริโภคต่าง ๆ เช่น

-   ผงซักฟอกเปา

-   น้ำยาล้างจานไลปอนเอฟ

-   ผลิตภัณฑ์โคโดโม และเซ็นแอนดรูว์

-   สบู่เหลวโชกุบุสซึโมโนกาตาริ

-   บะหมี่กึ่งสำเร็จรูปมาม่า

-   ผลิตภัณฑ์ซิสเท็มมา

-   i-Healti Q10 (ไอ-เฮลติ คิว10)

-   บริษัท ไอ.ซี.ซี. อินเตอร์เนชั่นแนล จำกัด (มหาชน) ประกอบธุรกิจ
    จัดจำหน่ายสินค้าประเภทต่าง ๆ เช่น

-   เสื้อผ้าสำเร็จรูป Arrow , Lacoste , Guy Laroche , Elle , DAKS

-   ชุดชั้นใน Wacoal , กุลสตรี , Gunze

-   เสื้อผ้าเด็ก Enfant , Absorba , Little Wacoal

-   รองเท้า Regal , Naturalizer

-   อุปกรณ์กีฬา Mizuno , Le Coq Sportif , Speedo

-   ผลิตภัณฑ์ภายใต้เครื่องหมายการค้า BSC

-   บริษัท เบทเตอร์เวย์ (ประเทศไทย) จำกัด
    ประกอบธุรกิจขายตรงเครื่องสำอางภายใต้เครื่องหมายการค้า Mistine

  (3) สายธุรกิจบริการและอื่น ๆ

  นอกเหนือจากการลงทุนในสายธุรกิจการผลิตและสายธุรกิจจัดจำหน่าย บริษัทฯ
  ยังลงทุนในธุรกิจอื่นๆ ที่มีศักยภาพ ให้ผลตอบแทนที่น่าพอใจในระยะยาว
  และประกอบธุรกิจที่สนับสนุนบริษัทอื่น ๆ ในกลุ่ม บริษัทในสายธุรกิจบริการและอื่น ๆ
  นี้อยู่ในสายงานบริการ การลงทุนและพัฒนาที่ดิน เช่น

-   บริษัท พิทักษ์กิจ จำกัด ประกอบธุรกิจรับเหมาก่อสร้าง

-   บริษัท ฟาร์อีสท์ ดีดีบี จำกัด (มหาชน) ประกอบธุรกิจรับจ้างผลิตงานโฆษณา
    และเป็นนายหน้าขายบริการด้านโฆษณา

-   บริษัท อีสเทิร์นไทยคอนซัลติ้ง 1992 จำกัด ประกอบธุรกิจเกี่ยวกับสิ่งแวดล้อม

  ตรวจวิเคราะห์คุณภาพน้ำและอากาศ ควบคุมระบบบำบัดน้ำเสียและผลิตน้ำประปา

-   บริษัท สหโคเจน (ชลบุรี) จำกัด (มหาชน) ประกอบธุรกิจผลิตและจำหน่ายไฟฟ้า และไอน้ำ

    2.  การตลาด

  บริษัทฯ ประกอบธุรกิจลงทุนในหุ้นบริษัทร่วมและบริษัทอื่น ๆ โดยบริษัทฯ จะเป็นผู้

  กำหนดนโยบายอย่างกว้าง ๆ ให้แก่บริษัทในกลุ่ม
  ซึ่งจะเน้นกลยุทธ์ด้านคุณภาพและราคาของสินค้าให้มีความยุติธรรมและอยู่ในระดับที่ผู้บริโภคยอมรับได้
  โดยบริษัทที่อยู่ในสายธุรกิจการผลิตจะจัดหาวัตถุดิบที่มีคุณภาพ รวมทั้งศึกษา
  วิจัยพัฒนาและนำเทคโนโลยีใหม่ ๆ เข้ามาใช้
  เพื่อเพิ่มประสิทธิภาพในการผลิตและเพิ่มคุณภาพของสินค้า

  นอกจากกลยุทธ์ในด้านคุณภาพ และราคาแล้วช่องทางการจัดจำหน่ายก็เป็นอีกกลยุทธ์หนึ่ง

  ที่สำคัญ สินค้าของบริษัทในกลุ่มส่วนใหญ่จะจัดจำหน่ายผ่านบริษัทผู้จัดจำหน่ายในกลุ่ม เช่น บริษัท
  สหพัฒนพิบูล จำกัด (มหาชน) บริษัท ไอ.ซี.ซี. อินเตอร์เนชั่นแนล จำกัด (มหาชน) บริษัท
  นิวซิตี้ (กรุงเทพฯ) จำกัด (มหาชน) เป็นต้น ซึ่งล้วนมีช่องทางการจัดจำหน่ายที่แข็งแกร่ง
  เนื่องจากมีจุดจำหน่ายสินค้ากระจายอยู่ตามร้านค้าและห้างสรรพสินค้าทั่วประเทศ
  นอกจากนี้ยังมีช่องทางการจำหน่ายแบบขายตรง การเสนอขายผลิตภัณฑ์ทางไปรษณีย์
  และได้เพิ่มการขายตรงทางทีวีหรือ
  โฮมช็อปปิ้งอีกด้วยส่วนด้านการส่งออกบริษัทผู้ผลิตจะเป็นผู้หาตลาดและทำการส่งออกเองโดยตรง

  ในปี 2546 ได้มีการเปิดโครงการ 108 Shop
  คือโครงการที่ช่วยจัดการธุรกิจในร้านค้าปลีกที่จัดตั้งขึ้น
  เพื่อวัตถุประสงค์หลักในการสร้างรายได้เพิ่มให้กับผู้ประกอบการที่ร่วมโครงการ
  โดยใช้เงินลงทุนที่น้อยที่สุด เพื่อให้ได้กำไรเร็วที่สุด

  จากจุดเด่นของบริษัทในกลุ่มที่มีการบริหารงานอย่างอิสระ มีการแข่งขันกัน
  ทำให้แต่ละบริษัทมีการพัฒนาและคิดค้นนวัตกรรมใหม่ ๆ ในการผลิต
  เพื่อเป็นการสร้างมูลค่าให้แก่สินค้าและ

  เป็นการเพิ่มช่องทางการจำหน่าย สามารถตอบสนองความต้องการของผู้บริโภคได้เพิ่มขึ้น
  แต่เมื่อใดที่ต้องการความร่วมมือจะเกิดความร่วมมือกัน เพื่อแสดงศักยภาพของบริษัทในกลุ่ม เช่น
  งาน Saha Group Export & Trade Exhibition ที่จัดขึ้นมาเป็นเวลา 11 ปี ติดต่อกัน
  ซึ่งแต่ละบริษัทจะมีการนำสินค้า และผลิตภัณฑ์ใหม่ ๆ มาร่วมแสดงในงาน
  เพื่อเป็นการเชิญชวนลูกค้าต่างประเทศทั้งรายเก่าและรายใหม่ ๆ
  รวมทั้งผู้ประกอบการในประเทศให้เข้าร่วมงาน เป็นการพบปะแลกเปลี่ยนความรู้
  ความต้องการซึ่งกันและกันและสามารถทำการค้าระหว่างกัน
  ซึ่งเป็นอีกช่องทางหนึ่งในการเพิ่มการส่งออกให้แก่บริษัทในกลุ่มได้มากขึ้น
  และยังเป็นช่องทางในการร่วมทุน และขยายตลาดภายในประเทศอีกด้วย
  ซึ่งได้รับผลสำเร็จอย่างน่าพอใจและทำให้บริษัทในกลุ่มสามารถปรับตัวได้คล่องตัวขึ้นตามภาวะเศรษฐกิจที่มีการเปลี่ยนแปลง
  และผันผวนอยู่บ่อย ๆ และเพื่อเป็นการกระตุ้นให้บริษัทในกลุ่มมุ่งมั่นสร้างสรรค์นวัตกรรมสินค้า
  และปรับปรุงบริการต่าง ๆ เพื่อนำเสนอแก่ลูกค้ามากขึ้น
  จึงจัดให้มีการประกวดผลงานนวัตกรรมของกลุ่มขึ้น ซึ่งมีวัตถุประสงค์
  เพื่อกระตุ้นให้บริษัทในกลุ่มและพนักงานมีการพัฒนาศักยภาพในการสร้างสรรค์นวัตกรรมของผลิตภัณฑ์
  การผลิต การตลาด และบริการให้เกิดขึ้นอย่างต่อเนื่อง
  เป็นการรวมพลังความคิดเพื่อพัฒนาผลิตภัณฑ์และการบริการเพื่อผลการดำเนินงานที่ดีขึ้น
  เป็นการตอบสนองความต้องการของลูกค้า/คู่ค้า
  และเป็นการรวบรวมนวัตกรรมของกลุ่มสหพัฒน์เพื่อนำเสนอในงาน Saha Group Export &
  Trade Exhibition ซึ่งในปี 2550 รางวัลยอดเยี่ยม ชื่อนวัตกรรม Clinical Wear
  Service ของบริษัท ไทยวาโก้ จำกัด (มหาชน) ซึ่งเป็นนวัตกรรมที่พัฒนาขึ้นเพื่อช่วยเหลือสังคม
  โดยให้บริการตัดเย็บเสื้อผ้าทางการแพทย์เฉพาะบุคคล ที่สามารถช่วยกระชับแผลเป็นนูน
  (Keloid) ให้เนียนเรียบสำหรับผู้ป่วยหลังการรักษาแผลที่เกิดจากอุบัติเหตุ ไฟไหม้ น้ำร้อนลวก

  นอกจากนี้บริษัทในกลุ่มยังได้จัดทำสัญลักษณ์ Saha Group Thailand Best
  ให้ปรากฏอยู่บนภาชนะหีบห่อสินค้าหรือป้ายราคา รวมทั้งตามจุดขายสินค้าในห้างสรรพสินค้าต่าง ๆ
  เพื่อให้ผู้บริโภคทั่วไปได้รับทราบว่ากำลังใช้สินค้าที่ผลิตในประเทศไทยโดยคนไทย
  และผู้บริโภคที่ใช้สินค้าคุณภาพของบริษัทในกลุ่มอยู่แล้วจะได้มีความมั่นใจและภูมิใจว่า
  ได้ตอบสนองต่อนโยบายของทางราชการที่เชิญชวนให้คนไทยใช้สินค้าที่ผลิตโดยคนไทย

  3.1.3 ภาวะอุตสาหกรรมและการแข่งขัน

(1) โครงสร้างอุตสาหกรรม

  สินค้าที่บริษัทในกลุ่มผลิตและจำหน่ายส่วนใหญ่จะเป็นสินค้าประเภทอุปโภคบริโภคซึ่งล้วนแต่เป็นผลิตภัณฑ์ที่มีความจำเป็นต่อการดำเนินชีวิตประจำวัน
  เช่น เสื้อผ้าสุภาพบุรุษ เสื้อผ้าสุภาพสตรี ชุดชั้นในสตรี ถุงน่องสตรี เสื้อผ้าเด็ก เครื่องสำอาง
  บะหมี่กึ่งสำเร็จรูป ผงซักฟอก รองเท้ากีฬา เครื่องหนัง ขนม และอาหาร เป็นต้น

  ปี 2550 เศรษฐกิจไทย ต้องเผชิญกับปัจจัยลบหลายประการ อาทิเช่น ราคาน้ำมันที่

  สูงขึ้น เงินบาทที่แข็งค่าอย่างต่อเนื่อง และความไม่แน่นอนทางการเมือง
  ส่งผลให้การบริโภคและการลงทุนภาคเอกชนชะลอตัว
  มีเพียงการส่งออกเท่านั้นที่ยังขยายตัวในอัตราสูง และภาครัฐได้เร่งการเบิกจ่ายงบประมาณ
  ซึ่งเป็นปัจจัยสำคัญในการขับเคลื่อนเศรษฐกิจ อย่างไรก็ตามเศรษฐกิจ โดย

  รวมของประเทศยังคงได้รับผลกระทบจากปัจจัยดังกล่าว
  ทั้งนี้สำนักงานคณะกรรมการพัฒนาการเศรษฐกิจและสังคมแห่งชาติเศรษฐกิจของประเทศไทยได้คาดการณ์ว่าในปี
  2550 เศรษฐกิจไทยจะเติบโตในอัตราร้อยละ 4.8 ลดลงจากร้อยละ 5 ในปี 2549

  ผลกระทบจากภาวะเศรษฐกิจข้างต้น ทำให้บริษัทในกลุ่มจำต้องดำเนินการมาตรการลดต้นทุน
  ด้วยการประหยัดพลังงาน โดยมุ่งปรับปรุงระบบการบริหารงานต่าง ๆ ให้มีประสิทธิภาพดีขึ้น
  มีผลให้ค่าใช้จ่ายการใช้พลังงานน้อยลง และเกิดการประหยัดในเรื่อง Logistics
  โดยเฉพาะอย่างยิ่งการขนส่งเที่ยวกลับ
  ทั้งนี้โดยภาพรวมของบริษัทในกลุ่มก็ได้รับผลกระทบจากภาวะเศรษฐกิจ
  ทำให้ผลประกอบการส่วนใหญ่ของบริษัทในกลุ่มลดลงเมื่อเทียบกับปีก่อน
  อย่างไรก็ตามบริษัทในกลุ่มยังคงดำเนินการภายใต้หลักการกำกับดูแลกิจการที่ดี
  และบนพื้นฐานของเศรษฐกิจพอเพียง

  (2) ภาวะการแข่งขัน

  หลังจากวิกฤตเศรษฐกิจในปี 2540 ธุรกิจค้าปลีกมีการเปลี่ยนแปลง กลุ่มทุน

  ต่างชาติเข้ามาดำเนินการในไทย ร้านค้าปลีกดั้งเดิมลดลงขณะที่ธุรกิจค้าปลีกต่างชาติยังมีแนวโน้ม

  ขยายสาขาอย่างต่อเนื่อง
  นอกจากนั้นได้เริ่มมีการเปิดเขตการค้าเสรีเป็นผลให้ผู้บริโภคมีทางเลือก

  มากขึ้น ผู้ประกอบการในประเทศเองก็เกิดการแข่งขันสูง เกิดการลดต้นทุนเพิ่มคุณค่า
  เพื่อยกระดับ

  ราคาและคุณภาพให้สามารถแข่งขันกับสินค้าที่นำเข้าจากต่างประเทศได้

  โดยเหตุที่บริษัทในกลุ่มได้ดำเนินการ เพื่อเพิ่มประสิทธิภาพในการทำงานอยู่ตลอด

  เวลา เมื่อการแข่งขันมีมากขึ้นนอกจากการนำระบบและเทคโนโลยีใหม่ ๆ เข้ามาใช้แล้ว ยังต้อง

  สร้างคุณค่าของตราสินค้า (Brand Image) ให้เป็นที่ยอมรับในด้านชื่อเสียงและคุณภาพ
  สร้างความ

  สัมพันธ์และสำรวจความต้องการของลูกค้าอย่างสม่ำเสมอ สร้างความแตกต่างให้กับผลิตภัณฑ์

  และพัฒนาให้เข้ากับ Lifestyle ของลูกค้าให้มากยิ่งขึ้น สามารถครอบคลุมตลาดเป้าหมายใน

  หลาย Segment เพื่อให้เกิดดุลต่อรองในการจัดจำหน่าย คิดค้นและพัฒนานวัตกรรมใหม่ ๆ ทั้ง

  ในด้านวัตถุดิบ การผลิต การบรรจุ เพื่อสร้างมูลค่าเพิ่มให้แก่สินค้าและลดต้นทุนการผลิต พัฒนา

  ระบบ Logistics ให้รวดเร็วขึ้น
  จากการที่บริษัทในกลุ่มมีผู้ผลิตหลายรายและบางธุรกิจเป็นธุรกิจ

  ที่ครบวงจร เช่น สิ่งทอ จึงทำให้สามารถแข่งขันได้ สินค้าของบริษัทในกลุ่มยังคงครองความเป็น

  ผู้นำตลาด ตัวอย่างสินค้าของกลุ่มบริษัทฯ ที่มีส่วนแบ่งตลาดในประเทศสูงสุดได้แก่ ชุดชั้นใน

  Wacoal บะหมี่กึ่งสำเร็จรูปตรามาม่า ยิ่งไปกว่านั้น ผลิตภัณฑ์ภายใต้เครื่องหมาย BSC (Best

  Selected Collection) ได้เพิ่มประเภทผลิตภัณฑ์ และได้รับความนิยมจากผู้บริโภคมากขึ้น ซึ่ง

  ผลิตภัณฑ์BSC บริษัทในกลุ่มมุ่งหวังจะลดการพึ่งพาเครื่องหมายการค้าต่างประเทศและสนับสนุน

  ให้เป็นที่รู้จักทั่วโลก (Global Brand)ในการประกวดมิสยูนีเวิร์สปี 2548-2550
  รวมทั้งการประกวด

  มิสอเมริกาและมิสทีน USA ประจำปี 2549 และ2550 ชุดว่ายน้ำ BSC
  ก็ได้รับเลือกจากกองประกวด

  ให้เป็นผู้ออกแบบชุดว่ายน้ำให้แก่นางงามที่เข้าประกวด

  3.1.4 การจัดหาผลิตภัณฑ์และบริการ

  สำหรับธุรกิจการลงทุนในหุ้นบริษัทต่าง ๆ บริษัทฯ ได้ร่วมลงทุนในบริษัทต่าง ๆ
  ที่คาดว่าจะให้ผลตอบแทนที่คุ้มค่าต่อการลงทุน มีการสรรหาผู้ร่วมลงทุนที่มีศักยภาพ
  มีเทคโนโลยีใหม่ ๆ และมีประสิทธิภาพในการดำเนินงาน โดยบริษัทฯ
  จะเข้าไปให้ความช่วยเหลือและให้คำแนะนำในด้านการจัดตั้ง การจัดหาสถานที่
  การขออนุญาตต่าง ๆ จากทางราชการ ตลอดจนการกำหนดนโยบายกว้าง ๆ
  เพื่อให้การดำเนินการบรรลุตามเป้าหมายที่กำหนดไว้ โดยในด้านสถานที่บริษัทฯ
  มีที่ดินและอาคารในสวนอุตสาหกรรมถึง 3 แห่ง ที่พร้อมให้เช่าหรือขาย
  เพื่อใช้ประกอบกิจการอยู่แล้วทำให้สามารถที่จะดำเนินการผลิตสินค้าและสามารถสร้างผลกำไรได้ในเวลาที่รวดเร็ว

3.2 ธุรกิจการให้เช่าและบริการ

  3.2.1 ลักษณะผลิตภัณฑ์และบริการ

  ธุรกิจการให้เช่าและบริการ เป็นธุรกิจที่บริษัทฯ เป็นผู้ดำเนินการเอง สามารถแบ่งได้

เป็น 3 ประเภท ดังนี้

(1) การให้เช่าและบริการในสวนอุตสาหกรรม

  บริษัทฯ ให้เช่าที่ดิน อาคาร ให้บริการระบบสาธารณูปโภคพื้นฐาน สิ่งอำนวยความสะดวก
  และบำรุงรักษา เช่น บริการบำบัดน้ำเสีย บริการรักษาพยาบาล
  เป็นต้นในสวนอุตสาหกรรมที่เปิดดำเนินการแล้ว ทั้ง 3 แห่ง โดยได้รับค่าตอบแทนในรูปค่าเช่ารับ
  และค่าบริการสาธารณูปโภครับนั้น ๆ ตลอดจนได้รับสัมปทานไฟฟ้าและไอน้ำ
  ภายในสวนอุตสาหกรรมเครือสหพัฒน์ ศรีราชา
  เพื่อจำหน่ายให้แก่บริษัทลูกค้าที่อยู่ในสวนอุตสาหกรรม

(2) บริการให้คำปรึกษา

  บริษัทฯ ให้คำปรึกษา แนะนำ วางแผนด้านธุรกิจ การจัดการและการดำเนินโครงการใหม่ ๆ
  แก่บริษัทต่าง ๆ ในกลุ่ม โดยบริษัทฯ จะได้รับค่าตอบแทนในรูปของค่าที่ปรึกษาธุรกิจรับ
  และค่าบริการรับ

(3) บริการด้านเครื่องหมายการค้า

  บริษัทฯ ให้บริการด้านเครื่องหมายการค้าแก่บริษัทในกลุ่มเท่านั้น โดยเครื่องหมายการค้า
  แบ่งเป็น 2 ประเภท คือ

  เครื่องหมายการค้าต่างประเทศ บริษัทฯ
  เป็นผู้ได้รับสิทธิเครื่องหมายการค้าของผลิตภัณฑ์ที่มีชื่อเสียงในต่างประเทศ
  และได้ทำสัญญายินยอมให้บริษัทในกลุ่มใช้เครื่องหมายการค้าดังกล่าว
  เพื่อทำการผลิตและจำหน่ายสินค้าภายใต้เครื่องหมายการค้านั้น ๆ เช่น Guy Laroche , Elle
  , Absorba โดยบริษัทฯ จะได้รับค่าตอบแทนในรูปของค่าลิขสิทธิ์รับ

  เครื่องหมายการค้าในประเทศ บริษัทฯ
  เป็นเจ้าของและจดทะเบียนเครื่องหมายการค้าต่อกรมทรัพย์สินทางปัญญา กระทรวงพาณิชย์
  ตามประเภทของผลิตภัณฑ์และได้ทำสัญญายินยอมให้บริษัทในกลุ่มใช้เครื่องหมายการค้าดังกล่าว
  เพื่อทำการผลิต และจำหน่ายสินค้าภายใต้เครื่องหมายการค้านั้น ๆ เช่น กุลสตรี , Rain
  Flower , Homecare และ Flore เป็นต้น โดยได้รับค่าตอบแทนในรูปค่าเช่ารับ

  (4) บริการด้านธุรกิจสนามกอล์ฟ

  บริษัทฯได้จัดสร้างและให้บริการสนามกอล์ฟมาตรฐาน18 หลุม ที่ตำบลวังดาล อำเภอ

  กบินทร์บุรี จังหวัดปราจีนบุรี โดยได้ค่าตอบแทนในรูปค่าธรรมเนียมการใช้สนามกอล์ฟ
  ค่าอาหารและเครื่องดื่มฯลฯ
  นอกจากนี้ยังเป็นการบริหารจัดการน้ำใช้ที่ผ่านการบำบัดจากสวนอุตสาหกรรมเครือสหพัฒน์
  กบินทร์บุรี ให้เกิดประสิทธิภาพและยั่งยืน

  3.2.2 การตลาด

  บริษัทฯ ได้จัดหาผู้มีประสบการณ์ ผู้ชำนาญการ และที่ปรึกษา ที่มีความรู้ความสามารถในด้านต่าง
  ๆ ไว้พร้อมเพื่อคอยให้คำปรึกษา แนะนำ แก่ลูกค้าตลอดเวลา

  บริษัทฯ
  ได้จัดเตรียมที่ดินและอาคารสำเร็จรูปไว้รองรับผู้ประกอบการวิสาหกิจขนาดกลางและขนาดย่อม
  (SMEs) ในสวนอุตสาหกรรมเครือสหพัฒน์ ศรีราชา กบินทร์บุรี และลำพูน โดยให้เช่าที่ดิน
  และอาคารดังกล่าว ซึ่งผู้เช่าสามารถประกอบกิจการได้ทันที
  สำหรับการให้บริการด้านสาธารณูปโภคพื้นฐาน บริษัทฯ
  จะเน้นในด้านความพร้อมและความเพียงพอในการให้บริการ เช่น มีระบบบำบัดน้ำเสียที่มีคุณภาพ
  บริการห้องพยาบาล บริการจัดเก็บและกำจัดขยะมูลฝอย

  ในปี 2545 บริษัทฯ ได้นำระบบ ISO 9001 : 2000
  ซึ่งเป็นระบบบริหารงานคุณภาพเข้ามาใช้ในสวนอุตสาหกรรมทั้ง 3 แห่ง
  และได้ผ่านการรับรองในปี 2546 โดยยังคงสถานะ
  และปรับปรุงระบบการบริหารงานคุณภาพมาอย่างต่อเนื่องจนถึงปัจจุบัน

  ในปี 2550 สวนอุตสาหกรรมเครือสหพัฒน์ ศรีราชา ได้เข้าร่วมโครงการยกระดับ

  มาตรฐานผู้ประกอบการอุตสาหกรรมด้วยระบบการจัดการสิ่งแวดล้อม ISO 14001
  สนับสนุนโดยกรมโรงงานอุตสาหกรรม กระทรวงอุตสาหกรรม และสถาบันรับรองมาตรฐาน
  ไอเอสโอ

  เพื่อเป็นการสร้างความเชื่อมั่นให้กับลูกค้าต่อบริการของบริษัทฯ ตลอดจนสร้างแรงจูงใจ

ให้กับนักลงทุนรายใหม่ในการตัดสินใจลงทุนภายในสวนอุตสาหกรรมเครือสหพัฒน์ทั้ง 3 แห่ง

3.  ภาวะอุตสาหกรรมและการแข่งขัน

(1) โครงสร้างอุตสาหกรรม

  ในปี 2550 ภาครัฐได้จัดสรรงบประมาณจำนวน 3,000 ล้านบาท
  ผ่านสำนักงานส่งเสริมวิสาหกิจขนาดกลางและขนาดย่อม
  เพื่อสนับสนุนภาคธุรกิจขนาดกลางและขนาดย่อม
  ในส่วนของธนาคารพัฒนาวิสาหกิจขนาดกลางและขนาดย่อมแห่งประเทศไทย
  ได้เร่งปล่อยสินเชื่อให้แก่ลูกค้า แต่ธุรกิจขนาดกลางและขนาดย่อมก็ยังคงอยู่ในภาวะชะลอตัว
  เนื่องจากได้รับผลกระทบจากปัจจัยลบทางเศรษฐกิจหลายประการ

  ภาวการณ์ดังกล่าวข้างต้น มีผลทำให้ธุรกิจการให้เช่าของบริษัทฯ ซึ่งส่วนใหญ่เป็นการ

ให้เช่าที่ดินและอาคาร แก่ธุรกิจขนาดกลาง และขนาดย่อมในสวนอุตสาหกรรม ได้รับผลกระทบ

เช่นกัน โดยในรอบปี พ.ศ. 2550 ไม่มีการขยายตัวคงอยู่ในภาวะทรงตัว

  (2) ภาวะการแข่งขัน

  ในด้านธุรกิจการให้เช่าและบริการ ส่วนใหญ่เป็นการให้เช่าและบริการแก่บริษัทใน

  กลุ่มอีกทั้งเป็นการให้เช่าและบริการในสวนอุตสาหกรรรมที่บริษัทฯ เป็นผู้ดำเนินการ
  ทำให้ไม่มีคู่แข่งขันมากนัก
  สำหรับการให้บริการด้านกระแสไฟฟ้าคู่แข่งจะมีแต่เฉพาะการไฟฟ้าส่วนภูมิภาคเท่านั้น ซึ่งบริษัทฯ
  จะเน้นความมั่นคงของระบบการจ่ายกระแสไฟฟ้า ความสะดวกและความรวดเร็วในการให้บริการ
  สำหรับการให้บริการไอน้ำนั้น เนื่องจากที่ผ่านมาต้นทุนไอน้ำของลูกค้าที่ซื้อจากบริษัทฯ
  ยังต่ำกว่าต้นทุนการผลิตไอน้ำที่ลูกค้าผลิตใช้เอง ทำให้บริษัทฯ ไม่ประสบปัญหาด้านการ

  แข่งขัน

  สำหรับธุรกิจสนามกอล์ฟในตลาดปัจจุบันเป็นธุรกิจที่มีการขยายตัวมาอย่างต่อเนื่อง ในปี 2550
  บริษัทฯ ได้จัดสร้างสนามกอล์ฟกบินทร์บุรีสปอร์ตคลับ เป็นสนามกอล์ฟมาตรฐาน 18 หลุม
  เพียงแห่งเดียวในเขตรัศมี 100 กิโลเมตรของพื้นที่ที่มีนิคมอุตสาหกรรมหลายแห่งโดยรอบ
  จึงไม่มีคู่แข่งทางการค้า บริษัทฯ ได้สร้างสนามฝึกซ้อมกอล์ฟและส่งเสริมให้มีนักกอล์ฟใหม่ ๆ
  ในท้องถิ่นเพิ่มมากขึ้น ตลอดจนให้สิทธิประชาชนในท้องถิ่นสามารถสมัครเป็นสมาชิกประเภทท้องถิ่น
  โดยไม่เสียค่าใช้จ่ายใด ๆ เป็นการสร้างความสัมพันธ์ต่อชุมชน
  นอกจากนี้การออกแบบสนามกอล์ฟที่มีเอกลักษณ์พิเศษของสนามกอล์ฟแห่งนี้
  คือมีความยาวของสนามมากที่สุดในประเทศไทย
  จึงสามารถดึงดูดและสร้างความท้าทายให้นักกอล์ฟโดยทั่วไปมาใช้บริการ
  ทั้งยังเป็นการเพิ่มมูลค่าที่ดิน และเป็นสิ่งจูงใจให้นักลงทุนตัดสินใจมาลงทุนได้ง่ายขึ้น

  3.2.4 การจัดหาผลิตภัณฑ์และบริการ

  บริษัทฯ
  ได้จัดที่ดินและอาคารสำเร็จรูปในสวนอุตสาหกรรมไว้รองรับนักลงทุนที่ต้องการประกอบกิจการภายในสวนอุตสาหกรรม
  พร้อมทั้งได้จัดเตรียมบุคลากรทั้งในด้านการบัญชี ด้านกฎหมาย ด้านการต่างประเทศ และด้านอื่น
  ๆ เพื่อให้บริการลูกค้าที่ประสบปัญหาและไม่สามารถที่จะแก้ปัญหาดังกล่าวได้
  ส่วนในเรื่องของลิขสิทธิ์และเครื่องหมายการค้าของผลิตภัณฑ์ที่มีชื่อเสียงจากต่างประเทศที่ได้รับความนิยมและมีความต้องการทั้งตลาดในประเทศและต่างประเทศ
  จะมีทั้งที่บริษัทฯ เป็นผู้ติดต่อจัดหาและบริษัทในกลุ่มจัดหามาให้ โดยบริษัทฯ
  เป็นผู้จดทะเบียนหรือลิขสิทธิ์เพื่อให้มีความหลากหลายในประเภทของสินค้า
  ซึ่งจะสามารถก่อให้เกิดรายได้จากผลการผลิตเพิ่มขึ้น
  ตลอดจนการสร้างเครื่องหมายการค้าของตนเองขึ้นมาใหม่ให้เป็นที่ยอมรับของตลาดทั่วไปเพื่อลดต้นทุนในเรื่องลิขสิทธิ์ของการผลิตสินค้า

  นอกจากนี้ บริษัทฯได้พัฒนาพื้นที่ว่างเปล่าของบริษัทฯ ให้เกิดประโยชน์สูงสุด โดยจัดสร้าง

สนามกอล์ฟซึ่งเป็นการเพิ่มธุรกิจบริการใหม่ให้กับบริษัทฯ

3.3 ธุรกิจสวนอุตสาหกรรม

  3.3.1 ลักษณะผลิตภัณฑ์

  บริษัทฯ เป็นผู้ดำเนินการสวนอุตสาหกรรม เหตุที่เป็น “สวนอุตสาหกรรม” เพราะบริษัทฯ
  มุ่งมั่นที่จะพัฒนาสภาพแวดล้อมให้ร่มรื่น บรรยากาศอบอุ่น
  สำหรับทุกชีวิตในชายคาสวนอุตสาหกรรมเครือสหพัฒน์ ภายใต้ปรัชญาสร้างสิ่งที่มากกว่า คำว่า
  “เขตอุตสาหกรรม” ซึ่งมีรายได้ในรูปของรายรับจากการขายพื้นที่
  โดยมีวัตถุประสงค์เริ่มแรกเพื่อรองรับการขยายตัวของบริษัทในกลุ่มและเป็นการสนองต่อนโยบายของรัฐบาลในการสนับสนุนการขยายตัวทางด้านอุตสาหกรรมให้กระจายออกไปยังส่วนภูมิภาค
  ปัจจุบันลูกค้าของสวนอุตสาหกรรมที่ดำเนินการอยู่นอกจากเป็นบริษัทในกลุ่มแล้ว
  ยังมีบริษัทภายนอกกลุ่มเข้ามาอยู่ในสวนอุตสาหกรรมด้วย ดังนั้น
  เพื่อให้ลูกค้าเกิดความเชื่อมั่นในบริการสวนอุตสาหกรรมเครือสหพัฒน์
  จึงได้พัฒนาและปรับปรุงระบบบริหารงานคุณภาพ ISO 9001:2000 ด้านการพัฒนาที่ดิน
  และบริการสาธารณูปโภคขั้นพื้นฐานมาอย่างต่อเนื่องจนได้รับการรับรองโดยสถาบันรับรองมาตรฐาน
  ไอเอสโอ เมื่อวันที่ 26 กันยายน 2546
  โดยยังคงสถานะและปรับปรุงระบบการบริหารงานคุณภาพมาอย่างต่อเนื่องจนถึงปัจจุบัน

  วัตถุประสงค์ในการนำระบบบริหารคุณภาพมาใช้เพื่อ

  1. เป็นแนวทางในการบริหารระบบคุณภาพของบริษัทฯ

  2. ควบคุมและปรับปรุงประสิทธิภาพและประสิทธิผลของการดำเนินการของบริษัทฯ

  3. เพิ่มพูนความพึงพอใจของลูกค้าในงานบริการของบริษัทฯ

  บริษัทฯ ได้กำหนดนโยบายคุณภาพ เพื่อให้สามารถบรรลุวัตถุประสงค์ของบริษัทฯ
  และความพึงพอใจของลูกค้า ดังนี้ “ บริการด้วยใจ มุ่งมั่นพัฒนา สร้างคุณค่าให้สังคม”
  โดยดูแลเอาใจใส่ลูกค้าด้วยความเต็มใจและให้ความเสมอภาคแก่ลูกค้า
  พัฒนาคุณภาพของบริการภายในสวนอุตสาหกรรมอย่างต่อเนื่อง พนักงานทุกระดับในบริษัทฯ
  ต้องนำนโยบายดังกล่าวข้างต้นเป็นแนวทางในการปฏิบัติโดยเคร่งครัดให้ได้ประสิทธิภาพและประสิทธิผล

  ในปี 2550 สวนอุตสาหกรรมเครือสหพัฒน์ ศรีราชา
  เข้าร่วมโครงการยกระดับมาตรฐานผู้ประกอบอุตสาหกรรมด้วยระบบการจัดการสิ่งแวดล้อม ISO
  14001 สนับสนุนโดยกรมโรงงานอุตสาหกรรม
  กระทรวงอุตสาหกรรมและสถาบันรับรองมาตรฐานไอเอสโอ
  ซึ่งเป็นการสร้างความเชื่อมั่นให้แก่ลูกค้ามากยิ่งขึ้น

(1) สวนอุตสาหกรรมเครือสหพัฒน์ ศรีราชา

  บริษัทฯ เริ่มดำเนินโครงการเมื่อปี พ.ศ. 2520
  โดยโครงการตั้งอยู่ในเขตเทศบาลตำบลแหลมฉบัง บริเวณหมู่ที่ 11 ตำบลหนองขาม และหมู่ที่ 1
  ตำบลบึง อำเภอศรีราชา

  จังหวัดชลบุรี บนเนื้อที่ประมาณ 1,600 ไร่ โดยในสวนอุตสาหกรรมมีระบบสาธารณูปโภค
  และสิ่งอำนวยความสะดวกต่าง ๆ ดังนี้

-   โรงงานผลิตไฟฟ้าขนาดกำลังการผลิต 186 เมกะวัตต์
    ที่สามารถสำรองไฟฟ้าได้อย่างเพียงพอตลอด 24 ชั่วโมง ดำเนินการโดยบริษัท สหโคเจน
    (ชลบุรี) จำกัด (มหาชน) ซึ่งบริษัทฯ ได้รับสัมปทานให้เป็นผู้จำหน่ายกระแสไฟฟ้า นอกจากนี้
    ไอน้ำที่เหลือจากการผลิตไฟฟ้าจะจำหน่ายให้แก่โรงงานต่าง ๆ ภายในโครงการด้วย

-   ระบบบำบัดน้ำเสียส่วนกลาง ซึ่งได้รับเกียรติบัตรจากชมรมสภาวะแวดล้อมสยาม ในปี 2537
    รองรับน้ำเสียได้ประมาณวันละ 12,000 ลูกบาศก์เมตร

-   สนามบินที่ได้รับอนุญาตจากกรมการขนส่งทางอากาศ

-   อ่างเก็บน้ำที่สามารถสำรองน้ำดิบได้จำนวน 850,000 ลูกบาศก์เมตร

-   ระบบผลิตน้ำประปาที่มีกำลังการผลิต 20,000 ลูกบาศก์เมตรต่อวัน

-   สวนพักผ่อน

-   ส่วนบริการเสริมธุรกิจ ซึ่งเป็นศูนย์จำหน่ายผลิตภัณฑ์เครือสหพัฒน์ ภายใต้

  สัญญลักษณ์ “Thailand Best” ดำเนินการโดยบริษัท กบินทร์พัฒนกิจ จำกัด

นอกจากนี้ สวนอุตสาหกรรมเครือสหพัฒน์ ศรีราชา เคยได้รับการส่งเสริมการลงทุน
ประเภทกิจการเขตอุตสาหกรรม โดยอยู่ในเขตส่งเสริมการลงทุนที่ 2

  (2) สวนอุตสาหกรรมเครือสหพัฒน์ กบินทร์บุรี

  บริษัทฯ เริ่มทำโครงการเมื่อปี 2532 โดยโครงการตั้งอยู่ในเขตพื้นที่ตำบลนนทรี
  และตำบลวังดาล อำเภอกบินทร์บุรี จังหวัดปราจีนบุรี บนเนื้อที่ประมาณ 3,500 ไร่
  โดยมีระบบสาธารณูปโภคและสิ่งอำนวยความสะดวกต่าง ๆ ดังนี้

-   อ่างเก็บน้ำที่สามารถสำรองน้ำดิบได้จำนวน 1,000,000 ลูกบาศก์เมตร

-   ระบบผลิตน้ำประปาที่มีกำลังการผลิต 6,000 ลูกบาศก์เมตร ต่อวัน

-   สถานีไฟฟ้าย่อยของการไฟฟ้าส่วนภูมิภาค ขนาด 50 X 2 เมกะวัตต์

-   ระบบบำบัดน้ำเสียส่วนกลาง สามารถบำบัดน้ำเสียได้วันละ 16,000 ลูกบาศก์เมตร

-   สนามบินที่ได้รับอนุญาตจากกรมการขนส่งทางอากาศ

-   เตาเผามูลฝอยขนาด 100 กิโลกรัมต่อชั่วโมง ได้รับอนุญาตจากกระทรวง

  อุตสาหกรรม

นอกจากนี้ บริษัทฯ
ได้รับการส่งเสริมการลงทุนจากคณะกรรมการส่งเสริมการลงทุนประเภทกิจการเขตอุตสาหกรรมโดยอยู่ในเขตส่งเสริมการลงทุนที่
3 ซึ่งสาระสำคัญของบัตรส่งเสริมการลงทุน สรุปได้ดังนี้

+--------------------------+-------------------------------------------+
|                          | สวนอุตสาหกรรมเครือสหพัฒน์ กบินทร์บุรี             |
+--------------------------+-------------------------------------------+
| วันที่ได้รับการอนุมัติการส่งเสริม  | วันที่ 5 พฤศจิกายน 2536                       |
+--------------------------+-------------------------------------------+
|   เลขที่บัตรส่งเสริมการลงทุน   | เลขที่ 8060/2536                            |
+--------------------------+-------------------------------------------+
| ฉบับแก้ไขเพิ่มเติม            | เลขที่ 5007/2537 (2-8060/2536) 29 กรกฎาคม   |
|                          | 2537                                      |
|                          |                                           |
|                          | เลขที่ 6467/2543 (3-8060/2536) 17 พฤศจิกายน  |
|                          | 2543                                      |
+--------------------------+-------------------------------------------+
|   ประเภทกิจการที่ได้รับการ    | เขตอุตสาหกรรมประเภท 7.18                   |
|                          |                                           |
|   ส่งเสริมการลงทุน          |                                           |
+--------------------------+-------------------------------------------+
| สิทธิประโยชน์ที่สำคัญ          | 1. ได้รับการยกเว้นภาษีเงินได้นิติบุคคล             |
|                          | สำหรับกำไรสุทธิเป็นเวลา 8 ปี นับแต่วันที่เริ่มมีรายได้  |
|                          | (วันที่ 1 ตุลาคม 2538)                        |
|                          | และได้รับลดหย่อนภาษีเงินได้นิติบุคคลใน อัตราร้อยละ   |
|                          | 50 สำหรับ 5 ปี ถัดมา                         |
|                          |                                           |
|                          | 2. ไม่ต้องนำเงินปันผลไปคำนวณเพื่อเสียภาษีเงินได้    |
|                          | ตลอดระยะเวลาที่ได้รับการยกเว้นภาษีเงินได้นิติบุคคล   |
|                          |                                           |
|                          | 3. ได้รับอนุญาตให้หักค่าขนส่ง ค่าไฟฟ้า และค่าประปา  |
|                          | 2 เท่า ของค่าใช้จ่ายดังกล่าว เป็นระยะเวลา 10 ปี   |
|                          |                                           |
|                          | นับแต่วันที่เริ่มมีรายได้                          |
|                          |                                           |
|                          | 4.                                        |
|                          | ได้รับอนุญาตให้หักเงินลงทุนในกา                  |
|                          | รติดตั้งหรือก่อสร้างสิ่งอำนวยความสะดวกในอัตราร้อยละ |
|                          |                                           |
|                          | 25 ของเงินลงทุนนอกเหนือจากการหักค่าเสื่อม        |
|                          |                                           |
|                          | ราคาปกติ                                   |
+--------------------------+-------------------------------------------+

  (3) สวนอุตสาหกรรมเครือสหพัฒน์ ลำพูน

  บริษัทฯ เริ่มทำโครงการเมื่อปี 2532 โดยโครงการตั้งอยู่ในเขตพื้นที่ตำบลป่าสัก
  และตำบลเวียงยอง อำเภอเมืองลำพูน จังหวัดลำพูน บนเนื้อที่ประมาณ 1,200 ไร่
  โดยมีระบบสาธารณูปโภค และสิ่งอำนวยความสะดวกต่าง ๆ ดังนี้

-   อ่างเก็บน้ำที่สามารถสำรองน้ำดิบได้จำนวน 500,000 ลูกบาศก์เมตร

-   ระบบบำบัดน้ำเสีย ซึ่งสามารถบำบัดน้ำเสียได้วันละ 6,500 ลูกบาศก์เมตร

-   สถานีไฟฟ้าย่อยของการไฟฟ้าส่วนภูมิภาค ขนาด 50X2 เมกะวัตต์

-   สนามบิน ที่ได้รับอนุญาตจากกรมการขนส่งทางอากาศ

-   เตาเผามูลฝอยขนาด 50 กิโลกรัมต่อชั่วโมง ได้รับอนุญาตจากกระทรวงอุตสาหกรรม

-   ระบบน้ำอุปโภคและบริโภคจากบ่อบาดาล โดยมีอัตราการสูบขึ้นมาใช้ประโยชน์ได้ประมาณวันละ
    3,600 ลูกบาศก์เมตร

  นอกจากนี้ บริษัทฯ ได้รับการส่งเสริมการลงทุนจากคณะกรรมการส่งเสริมการลงทุนประเภท

  กิจการ เขตอุตสาหกรรม โดยอยู่ในเขตส่งเสริมการลงทุนที่ 3
  ซึ่งสาระสำคัญของบัตรส่งเสริมการ

  ลงทุนสรุปได้ดังนี้

+--------------------------+-------------------------------------------+
|                          | สวนอุตสาหกรรมเครือสหพัฒน์ ลำพูน                |
+--------------------------+-------------------------------------------+
| วันที่ได้รับการอนุมัติการส่งเสริม  | วันที่ 13 พฤษภาคม 2537                       |
+--------------------------+-------------------------------------------+
| เลขที่บัตรส่งเสริมการลงทุน     | เลขที่ 8007/2537                            |
+--------------------------+-------------------------------------------+
| ประเภทกิจการที่ได้รับการ      | เขตอุตสาหกรรมประเภท 7.18                   |
|                          |                                           |
| ส่งเสริมการลงทุน            |                                           |
+--------------------------+-------------------------------------------+
| สิทธิประโยชน์ที่สำคัญ          | 1.  ได้รับการยกเว้นภาษีเงินได้นิติบุคคล            |
|                          |     สำหรับกำไรสุทธิเป็นเวลา 8 ปี               |
|                          |     นับแต่วันที่เริ่มมีรายได้ (วันที่ 1 มกราคม 2540)  |
|                          |                                           |
|                          |    และได้รับลดหย่อนภาษีเงินได้นิติบุคคลในอัตราร้อยละ |
|                          |     50 สำหรับ 5 ปี ถัดมา                     |
|                          |                                           |
|                          | 2.  ไม่ต้องนำเงินปันผลไปคำนวณเพื่อเสียภาษีเงินได้   |
|                          |                                           |
|                          |   ตลอดระยะเวลาที่ได้รับการยกเว้นภาษีเงินได้นิติบุคคล |
|                          |                                           |
|                          | 3. ได้รับอนุญาตให้หักค่าขนส่ง ค่าไฟฟ้า และค่าประปา  |
|                          | 2                                         |
|                          |                                           |
|                          | เท่า ของค่าใช้จ่ายดังกล่าว เป็นระยะเวลา 10 ปี     |
|                          | นับแต่                                      |
|                          |                                           |
|                          | วันที่เริ่มมีรายได้                              |
+--------------------------+-------------------------------------------+
|                          | 4. ได้รับอนุญาตให้หักเงินลงทุนในการติดตั้งหรือก่อสร้าง |
|                          |                                           |
|                          | สิ่งอำนวยความสะดวกในอัตราร้อยละ 25 ของเงินลงทุน |
|                          |                                           |
|                          | นอกเหนือจากการหักค่าเสื่อมราคาปกติ              |
+--------------------------+-------------------------------------------+

3.3.2 การตลาด

  บริษัทฯ
  ดำเนินการพัฒนาสวนอุตสาหกรรมตามมาตรฐานของคณะกรรมการส่งเสริมการลงทุนโดยเริ่มตั้งแต่การคัดเลือกทำเลที่ตั้งที่เหมาะสม
  การออกแบบและวางผังโครงการ การพัฒนาระบบสาธารณูปโภคให้เพียงพอ
  การจัดให้มีสิ่งอำนวยความสะดวกและบริการที่ดี การควบคุมรักษาสิ่งแวดล้อมให้อยู่ในสภาพที่ดี
  การคัดเลือกบริษัทที่จะเข้ามาประกอบกิจการในสวนอุตสาหกรรม
  จะพิจารณาโรงงานที่ไม่ส่งผลกระทบต่อสิ่งแวดล้อม
  หรือโรงงานที่จัดให้มีการป้องกันผลกระทบต่อสิ่งแวดล้อมอย่างเข้มงวด
  และจะติดตามผลการดำเนินงานของโรงงานต่าง ๆ ตลอดเวลา
  มีการกำหนดพื้นที่สำหรับโรงงานประเภทต่าง ๆ เพื่อง่ายต่อการควบคุม โดยบริษัทฯ
  ได้เน้นถึงการรักษาสิ่งแวดล้อมที่จะไม่ก่อให้เกิดผลกระทบหรือความเสียหายแก่ชุมชนอื่น
  ในการจำหน่ายหรือให้เช่าพื้นที่ในสวนอุตสาหกรรม บริษัทฯ
  จะให้ความสำคัญกับลูกค้าที่ต้องการขยายกำลังการผลิต
  หรือต้องการตั้งหรือย้ายฐานการผลิตไปอยู่ในเขตส่งเสริมการลงทุน
  ซึ่งลูกค้าส่วนใหญ่จะได้รับข้อมูลของสวนอุตสาหกรรมเครือสหพัฒน์จากธนาคาร
  สถาบันการเงินที่ลูกค้าติดต่อเป็นประจำ บริษัทคู่ค้าของบริษัทฯ หรือผู้ร่วมทุนกับบริษัทฯ
  ทั้งในและต่างประเทศ

  นอกจากนี้ บริษัทฯ
  ยังได้ให้ข้อมูลของสวนอุตสาหกรรมเครือสหพัฒน์ไว้กับสำนักงานคณะกรรมการส่งเสริมการลงทุน
  เพื่อให้ผู้ประกอบการต่างชาติที่สนใจเข้ามาลงทุนในประเทศไทยได้รับข้อมูลสะดวกขึ้น

  3.3.3 ภาวะอุตสาหกรรม และการแข่งขัน

  (1) โครงสร้างของอุตสาหกรรม

  เขตอุตสาหกรรมในประเทศไทย มีพื้นที่อุตสาหกรรมประมาณ 135,000 ไร่
  โดยมีพื้นที่ที่ขายและให้เช่าไปแล้วประมาณร้อยละ 77 พื้นที่คงเหลือประมาณร้อยละ 23
  ในจำนวนของพื้นที่ที่ขายและให้เช่าแล้ว
  เป็นการขายและให้เช่าแก่นักลงทุนจากต่างประเทศประมาณร้อยละ 75
  โดยส่วนใหญ่เป็นนักลงทุนชาวญี่ปุ่น ในปี 2550
  จำนวนเงินลงทุนที่ได้รับอนุมัติจากคณะกรรมการส่งเสริมการลงทุนแห่งประเทศไทย
  มีอัตราเพิ่มสูงขึ้นมาก

  คาดว่าในระยะต่อไปความต้องการซื้อและเช่าที่ดิน
  เพื่อการอุตสาหกรรมจะขยายตัวตามในอัตราที่สูงขึ้นตาม

  สำหรับสวนอุตสาหกรรมเครือสหพัฒน์ทั้ง 3 แห่ง มีพื้นที่รวมกันประมาณ 6,300ไร่
  สวนอุตสาหกรรมเครือสหพัฒน์ ศรีราชา มีพื้นที่คงเหลือเพียงเล็กน้อย
  ในขณะที่สวนอุตสาหกรรมเครือสหพัฒน์ กบินทร์บุรี และสวนอุตสาหกรรมเครือสหพัฒน์ ลำพูน
  ยังมีพื้นที่คงเหลือประมาณ 1,400 ไร่

  อย่างไรก็ตามบริษัทฯ ยังได้จัดซื้อที่ดินบริเวณรอบสวนอุตสาหกรรมเครือสหพัฒน์ทั้ง 3 แห่ง
  เพิ่มขึ้นเพื่อรองรับการขยายตัวในอนาคตทั้งจากบริษัทในกลุ่มและนักลงทุนทั่วไป

  (2) ภาวะการแข่งขัน

  วัตถุประสงค์หลักของบริษัทฯ ในการดำเนินธุรกิจสวนอุตสาหกรรม เริ่มจากการพัฒนา
  เพื่อรองรับการขยายตัวของบริษัทในกลุ่มและร่วมลงทุนกับบุคคลอื่นที่ประสงค์จะเข้ามาประกอบกิจการภายในสวนอุตสาหกรรม
  บริษัทฯ มีที่ดินในสวนอุตสาหกรรมที่ยังไม่ได้จัดสรร
  จึงมีนโยบายที่จะจำหน่ายที่ดินให้แก่บุคคลภายนอก ซึ่งทำให้เกิดการแข่งขันกับนิคมอุตสาหกรรมอื่น
  ๆ ที่อยู่ในพื้นที่ใกล้เคียงทั้งที่เป็นของภาครัฐบาล และภาคเอกชน ดังนั้น เพื่อให้แข่งขันได้ บริษัทฯ
  จึงได้นำระบบบริหารงานคุณภาพ ISO 9001 : 2000

  ด้านการพัฒนาที่ดิน และบริการสาธารณูปโภคพื้นฐาน มาใช้ในสวนอุตสาหกรรมเครือ

  สหพัฒน์ทั้ง 3 แห่ง และในปี 2546 สวนอุตสาหกรรมเครือสหพัฒน์ทั้ง 3 แห่ง
  ได้ผ่านการตรวจรับรองระบบบริหารงานคุณภาพ ISO 9001 : 2000
  จากสถาบันรับรองมาตรฐานไอเอสโอ ด้านการพัฒนาที่ดินและบริการสาธารณูปโภคพื้นฐาน

  ในปี2550
  บริษัทฯได้เข้าร่วมโครงการยกระดับมาตรฐานผู้ประกอบการอุตสาหกรรมด้วยระบบการจัดการสิ่งแวดล้อม
  ISO 14001 สนับสนุนโดยกรมโรงงานอุตสาหกรรม
  กระทรวงอุตสาหกรรมและสถาบันรับรองมาตรฐาน ไอเอสโอ
  ซึ่งจะเป็นส่วนช่วยในการตัดสินใจของผู้ลงทุนที่ประสงค์จะเข้ามาประกอบกิจการภายในสวนอุตสาหกรรมได้ง่ายขึ้น

  3.3.4 การจัดหาผลิตภัณฑ์และบริการ และผลกระทบต่อสิ่งแวดล้อม

  (1) การจัดหาผลิตภัณฑ์และบริการ

  บริษัทฯ จะจัดเตรียมที่ดินในแต่ละโครงการไม่ต่ำกว่า 1,000 ไร่
  โดยมีหลักเกณฑ์ในการพิจารณาได้แก่ทำเลที่ตั้ง แหล่งน้ำ สาธารณูปโภคต่าง ๆ
  นโยบายและข้อกำหนดต่าง ๆ ของทางราชการ เป็นต้น ดำเนินการออกแบบและวางผังโครงการ
  ศึกษาผลกระทบสิ่งแวดล้อมและกำหนดความต้องการในการขยายตัวของบริษัทในกลุ่ม
  โดยจัดให้มีระบบสาธารณูปโภคอย่างครบถ้วนเพียงพอ
  ต่อความต้องการของบริษัทที่ประสงค์จะเข้ามาประกอบกิจการ ซึ่งในการพัฒนาที่ดินดังกล่าว
  ดำเนินการในลักษณะที่จะเป็นการพัฒนาเป็นขั้น ๆ
  ตามความต้องการในการใช้ประโยชน์ให้คุ้มค่าโดยไม่ให้เกิดการสูญเปล่าในการลงทุน

  (2) ผลกระทบต่อสิ่งแวดล้อม

  เนื่องจากภายในสวนอุตสาหกรรมประกอบด้วยโรงงานจำนวนมาก ซึ่งอาจนำไปสู่ปัญหาสิ่งแวดล้อม
  บริษัทฯ ได้ตระหนักถึงความสำคัญของการควบคุมผลกระทบต่อสิ่งแวดล้อมจึงดำเนินการพัฒนา
  กำหนดมาตรการ แนวทาง และวิธีการในการดำเนินงานต่าง ๆ ที่เกี่ยวกับสิ่งแวดล้อม
  โดยในระยะเริ่มแรกได้มีการจัดตั้งหน่วยงานขึ้นมา เพื่อรับผิดชอบรวบรวมข้อมูลทดลอง และวิจัย
  เพื่อควบคุมและป้องกันไม่ให้การดำเนินงานของสวนอุตสาหกรรมก่อให้เกิดผลกระทบต่อสิ่งแวดล้อม
  ตามมาตรฐานที่กรมโรงงานอุตสาหกรรมกำหนด ต่อมาเมื่อมีโรงงานมากขึ้น งานมากขึ้น
  จากหน่วยงานของบริษัทฯ จึงได้แยกตัวออกมาจัดตั้งเป็น บริษัท อีสเทิร์นไทยคอนซัลติ้ง 1992
  จำกัด เพื่อทำหน้าที่ในการวิจัย พัฒนา และดูแลด้านสิ่งแวดล้อมทั้งหมดของสวนอุตสาหกรรมทั้ง 3
  แห่ง ทั้งเรื่องการบำบัดน้ำเสีย การกำจัดขยะมูลฝอย ตรวจวัดคุณภาพอากาศ และเสียง
  ซึ่งที่ผ่านมาผลการตรวจวัดของสวนอุตสาหกรรมทั้ง 3 แห่ง เป็นไปตามเกณฑ์มาตรฐาน ทั้งนี้
  ในแต่ละสวนอุตสาหกรรม บริษัทฯ ได้จัดให้มีระบบบำบัดน้ำเสียส่วนกลาง กำหนดให้โรงงานต่าง
  ๆ ต้องมีระบบบำบัดน้ำเสียในเบื้องต้นก่อนปล่อยลงสู่ส่วนกลาง ในปี 2550
  ไม่มีผู้ร้องเรียนในเรื่องดังกล่าว และบริษัทฯ
  ได้เข้าร่วมโครงการยกระดับมาตรฐานผู้ประกอบการอุตสาหกรรมด้วยระบบการจัดการสิ่งแวดล้อม
  ISO 14001 สนับสนุนโดยกรมโรงงานอุตสาหกรรม กระทรวงอุตสาหกรรม
  และสถาบันรับรองมาตรฐาน ไอเอสโอ

3.4 งานที่ยังไม่ได้ส่งมอบ

- ไม่มี –

[]